(319) 
leur dernier homme. Et eulx tous ensemble s’en vont par la dite 
rivière quérant et réguardant et enseignant leurs cignes de leurs 
marques jusques à Tournay et oultre. Et ce faict, par toutes les 
montées et fossées de ladite ville circuisans après leurs cignes., et 
aultant qu'ils en truevent les signent de tout signe, toultefois qu'ils 
en troueuvent. Et de là retournent en leurs bacquets par eauwe 
en ladite rivière d'Escarpe, signant leurs dits cignes aussy en tous 
lieux circonvoisins, estant ès maretz, monts, terres, pretz, 
pasturages et partout où ils les peuvent trouver et appréhender, 
à qui et sur quele seignourie que ce soit, et meismes en la ville de 
Douay, en leurs eauwes et rivières de la dite ville, tant à bac- 
quet que à piedt , jusques en la ville de Lambres. 
Et est vray que sy loing temps qu'il n’est mémoire du contraire 
et annuellement ont été signés les cignes en et par tous les 
lieux dessus ditz, et spéciallement en ladite ville de Douay , par 
toute la rivière d'Escarpe et ès rivières et montées de la dite ville 
et maisons, en cachant et cherchant les dictz cignes pour eulx 
sauver, tout salys hors des eauwes sur le marchié au poisson et 
les signer par les signeurs et arriere les rébouter en eauwe. 
Pareillement en la ville de Douay et fossez des feronniers , ont 
plusieurs fois esté trouvez cignes enseigéns de l'enseigne de ceulx 
à qui les cignes estoient. 
Pareillement en la dite ville de Douay , ès fossez et montées de 
Saint-Albin, auprès du pont à Béguines , ont esté plusieurs fois 
et annuellement trouvez cignes et enseignés de la marcque des- 
dits seigneurs. 
Avecq ce que dist est, ont esté plusieurs fois cignes trouvez et 
marquez ès fossez de la dite ville de Douay, entre la porte des 
Wetz et la porte Morel. 
Encoires, ès fossez et cours d'eauwes de la dite ville de Douay, 
ont esté trouvez cignes enseignés entre le masel à hairens et le 
pont à l'herbe, en allant jusqu'au moulin Saint-Nicollas, sans 
quelque contredit et en faisant ladicte signature , ont accoustumé 
lesdits signateurs de user en tel cas que s’en suit : 
